Referat fra møte i FAU – Kirkevoll Skole
onsdag 4. oktober 2017, kl.19.30-21.30, personalrom

**Saksliste:**

1. Godkjenning av innkalling

2. Godkjenning av referat fra møte 20/9

3. Presentasjon av alle FAU-representantene (på nytt) med klasse og navn + evnt korreksjon/oppdatering av kontaktinformasjon

4. Kort orientering ang Årsmøte 2017 i *Foreldrerådets Arbeidsutvalg (FAU) Ved Kirkevoll S*.
5. TV-aksjonen ved Renate Olsen.

6. Ønske om tegnekurs av Regnbue Tegneskole i Bergen, v. Niels S. Hansen

7. Presentasjon av årshjul

8. Gjennomgang av Arbeidsgrupper og fordeling i gruppene. Dersom tid: utpeke leder (kontaktperson) for hver arbeidsgruppe
9. Skoleledelsen: Rektor og avd.lederne presenterer seg. Samtale rundt hvordan vi best tilrettelegger samhandling mellom FAU og skolens ledelse.

10. Eventuelt.

**Referat:**

**1**. Innkalling ble godkjent. Innkalling sendes ut en uke før møtet og sendes kun til FAU representanter. Disse må selv passe på å videresende til vara ved behov. FAU-møtene er første onsdag i hver måned.

**2**. Referat fra 20.09 var ikke tilgjengelig. Dette sendes ut før neste møte sammen med dagens referat. Referat sendes ut til FAU representanter snarest mulig etter møtet. Evt. innsigelser må meldes innen onsdag i påfølgende uke da endelig referat sendes til FAU rep. og vara samt legges ut på skolens nettside. Link til dette legges ut på FAU sin Facebook (FB) side. Vedlegg legges ikke ut offentlig da disse anses som interne arbeidsdokumenter.

**3.** Alle tilstedeværende presenterte seg og Fremmøteliste ble ført. Denne listen blir sjekket mot maillisten slik at vi sikrer oss at alle FAU-representanter får mail-informasjon.

4. Årsmøtet 2017 i Foreldrerådets Arbeidsutvalg (FAU) Ved Kirkevoll Skole blir avholdt 1. november 2017. Evt. Forslag til endring av vedtekter på meldes inn i tide slik at de kan sendes ut sammen med innkalling 2 uker før møtet. Vedtektene er kun ment å være et rammeverk for hvordan FAU skal jobbe uten å være for detaljerte. Det er pålegg om å ha vedtekter og disse ble vedtatt våren 2017.

**5.** Renate Olsen er ansvarlig for TV-aksjonen på Kirkevoll skole i 2017. Denne avholdes 21. oktober. Følgende informasjon fra Renate ble lest opp:

«Jeg har vært på baseledermøte og fått tilgang til bøssebærerdatabasen og rodene. Aksjonen går i år til UNICEF med fokus på skole og utdanning. Det sendt ut ranselpost til administrasjonen, som skal deles ut i klassene en av dagene nå før høstferien. I tillegg vil det også henges opp plakater om TV-aksjonen på ulike plasser i området, som på skoler, barnehager butikker og andre sentrale punkter i løpet av denne uken. Vi hadde i forkant av sist aksjon, veldig positiv effekt med at FAU representantene, sendte mail til sine klassekontakter (evt. direkte til foreldregruppen for sin klasse), hvor det ble oppfordret til at to fra hver klasse meldte seg som bøssebærere. Vi har over 50 roder som skal dekkes, så om folk er like flink til å melde seg som sist, vil vi fort få dekket opp disse. I tillegg sendes det ut mail/sms til tidligere bøssebærer som har sagt seg villig til å bli kontaktet på nytt. Tidligere har man drevet og ringt rundt til tidligere bøssebærere, men dette har vi dårlig erfaring med. Ellers trengs det 4-5 voksne som kan hjelpe til på aksjonsdagen, som å klargjøre og dele ut bøsser, dele ut roder og en kjøkkenansvarlig til vaffelsteking mm.»

Det ble besluttet at hver FAU-representant sender ut mail til sin klasse/klassekontakt der man spør etter bøssebærere og voksenhjelpere. De som melder seg som bøssebærere kan gå inn på [blinde.no](http://blinde.no/) og registrere seg der, så blir de automatisk lagt til i bøssebærerdatabasen til Fana. De som melder seg som voksne frivillige på aksjonsdagen kan sende informasjon til tvaksjonenfana@hotmail.com. FAU ledelsen skal sende ut en ferdig mail ang. dette som kan videresendes direkte.

**6.** Regnbuen tegneskole skal holde kurs på Kirkevoll skole etter høstferien. De ønsket å reklamere for dette via FAU. Dette ble nedstemt ettersom dette ikke har noe med FAU å gjøre. FAU ønsker ikke å bli brukt av komersielle aktører.

**7.** Presentasjon av årshjul ble utsatt til neste møte ettersom det var uklart hva som var siste versjon av årshjulet.

**8.** Oversikt over arbeidsgruppene i FAU ble sendt rundt og alle skrev seg på i ønsket gruppe. Oversikten over gruppeinndeling og medlemmer i hver gruppe oppdateres til neste møte. Som gruppeleder utpekes en av de gjensittende medlemmene, men dette kan gruppene evt. endre på senere. Leder for de ulike arbeidsgruppene og kontaktinformasjon til disse skal være tilgjengelig i kommende referater.

Utegruppen ble diskutert spesielt. Dette er ikke det samme som FAU sin «Bygg og uteområde» gruppe, men en egen gruppe utenfor FAU med representanter fra Bjarg, skolen, SFO og FAU. Denne gruppen ble opprettet rett før sommeren og alle FAU-representanter har oppfordret ildsjeler i klassene til å melde seg. Det må skaffes oversikt over hvem som har meldt seg. Gruppen har ikke hatt arbeidsmøter enda. Espen Ottem tar kontakt med rektor og etterspør status.

**9.** Presentasjon ved rektor og avdelingslederne der disse var tilstede:

Kari Eng, rektor
Åshild Flatholm, avd. leder 1.- 4. trinn
Lisbeth Takvam, avd. leder 5.-7. trinn
Bente Høiaas, avd. leder 8. trinn
Ola Kulild, avd leder 9.-10. trinn

Ledelsen har laget en handlingsplan etter brukerundersøkelsen med 3 hovedtema og aksjoner for disse. Temaene er:
1. Kommhunikasjon skole/hjem
2. Utvikling av skolens digitale kompetanse
3. Informasjonskanaler

Ledelsen ønsket en samtale med FAU rundt disse punktene og hvordan man best kan tilrettelegge samhandling mellom FAU og skolens ledelse. De ønsker seg oftere og jevnere kommunikasjon, også med avdelingslederne.

Det kom innspill fra ledelsen at de ønsker en samhandling med FAU ang. vurdering av eksisterende og evt. nye FAU-grupper. Ledelsen kom også med forslag til mulige temakvelder som psykisk helse og rusproblematikk for ungdomstrinnet. Skolen kan hjelpe til med kontaktpersoner ang. dette. Temakvelder med Barnevakten har vært arrangert i flere år. Dette handler om barn og medier og hvordan barn og unge skal kunne bruke digitale medier på en trygg og bevisst måte. Det var FAU som hadde disse temakveldene tidligere, men de er nå overtatt av skolen og gjort obligatoriske. De er flyttet ned til 5. trunn, men det ble diskutert om man bør ta dette lenger nedover på trinnene. Disse temakveldene bør inn på FAU sitt årshjul.

Nytt av året er at skoleledelsen har kalt inn klassekontakter til felles møte i oppstarten av nytt skoleår. De ønsker en forventningsavklaring. Foreldrenes rolle i det psykososiale miljøet på skolen ble tatt opp og man ønsker et mer likt tilbud på tvers av trinnene. Det har vært god oppslutning, positive møter og gode tilbakemeldinger. Dette er noe som man vil fortsette med, men ledelsen ønsker seg mer dialog i disse møtene fremover. De ønsker tidligere tilbakemeldinger ang. ting som rører seg i foreldregruppen, og ikke kun via brukerundersøkelsen.

Nettsiden til skolen skal være oppdatert med aktuell informasjon. Dette er skolens offisielle informasjonskanal. Her vil det også legges ut artikler om ulike temaer fra Foreldrepuls. Ungdomstrinnet, Barnetrinnet og SFO har egne FB-sider. Dette er i hovedsak ment for å gi foreldrene et innblikk i dagliglivet på skolen og er av mer uformell karakter. Elevene skal ikke kunne kjennes igjen på bilder lagt ut på FB. Det ble fra FAU oppfordret til å legge ut linker til Foreldrepuls-artiklene på FB-sidene.

 For å bedre skole/hjem kommunikasjonen er det også besluttet at kontaktlærerne jevnlig skal sende ut mailer med informasjon.

Skolen jobber med oppgradering av IKT-utstyr og kompetanseheving på dette. Det ble også nevnt at skolen har startet å jobbe med omdømmebygging. På kvalitet scorer skolen godt på det formelle, men likevel mister skolen potensielle ungdomsskoleelever til spesielt Rådalslien og Rå skole.

I skoleåret 2018/2019 har skolen 125-årsjubileum. Det kom frem et ønske om å gjøre noe med 17.-mai fanene innen dette. De er gamle og her trengs det fornying.

Det ble presisert at alle avd.-ledere og rektor gjerne stiller opp på FAU-møter eller møter i gruppene.

**10.** Under eventuelt ble det tatt opp 3 saker:

- Sissel Fylling holdt et innlegg og argumenterte for hvorfor hun ønsker at FAU skal jobbe for at Kirkevoll skole skal bli sertifisert som en dysleksivennlig skole. Dette har vært tatt opp tidligere og rektor er positiv, men dette er ikke tilstrekkelig. Verifisering foretas av Dysleksi Norge. FAU stemte for dette og sender en forespørsel til skolen. Dette håndteres av skole/hjem gruppen.

- Elin Noremark foreslo å starte opp et foreldredrevet tilbud på kveldstid på skolen, f.eks. en gang pr. måned, med litt kafedrift, spill etc. Det ble bestemt at aktivitetsgruppen tar tak i dette og sjekker planer/tilbud på Nordvik skole som har noe tilsvarende.

- Christophe Bernard tok opp den forverrede parkeringssituasjonen på skolen nå etter at grusplassen er stengt. Han foreslår at det skal reserveres noen parkeringsplasser til foreldre med små barn (babyer) i bilen som må levere/hente barn på skolen. FAU sender henvendelse til skolen ang. dette

\* Neste møte blir onsdag 1. november kl.19.30.

Referent: Siren Vatshelle